עונת 2019/2020 בליגת האלופות

עונת 2019/2020 בליגת האלופות הייתה העונה ה-65 בה מתקיימת האליפות, והעונה ה-28 שהיא מתקיימת במתכונת החדשה. האליפות נחשבת למפעל התחרויות הבכיר של אופ"א.

משחק הגמר היה אמור להיערך ב-30 במאי באצטדיון אטאטורק באיסטנבול שבטורקיה. אך בעקבות מגפת הקורונה הוא הועבר משם ושוחק ב-23 באוגוסט באצטדיון האור בליסבון שבפורטוגל. מערכת ה-VAR הוכנסה לשימוש החל משלב שמינית הגמר.

הניצחון העניק לבאיירן מינכן את הזכות לשחק נגד זוכת הליגה האירופית, סביליה, בסופר קאפ האירופי. בנוסף לכך, היא קיבלה כרטיס אוטומטי לשלב הבתים בעונת 2020/21 ולגביע העולם למועדונים 2020.

בעונה זו השתתפה במפעל קבוצה ישראלית אחת: אלופת המדינה מכבי תל אביב, שהודחה בשלב המוקדמות השני על ידי קלוז', ונשרה למוקדמות הליגה האירופית.

השפעת נגיף הקורונה 
התפרצות נגיף הקורונה באירופה במהלך שלב שמינית הגמר שהיה אמור להיערך במהלך החודשים פברואר ומרץ השפיעה על קיום מספר משחקים. הסיבוב הראשון שנערך בפברואר שוחק כרגיל, אולם משחקי הגומלין שהיו אמורים להיערך בשבועיים במהלך מרץ הושפעו בדרכים שונות. משחקיהם הביתיים של ולנסיה ופ.ס.ז נגד אטאלנטה ודורטמונד בהתאמה שוחקו ללא קהל עקב חומרת המגפה בספרד ובצרפת באותה תקופה. שני המשחקים האחרים של ליברפול נגד אתלטיקו מדריד באנגליה, ושל לייפציג נגד טוטנהאם בגרמניה התקיימו כרגיל. ב-15 במרץ הודיעה אופ"א כי משחקי הגומלין שטרם שוחקו יידחו עד להודעה חדשה, וצוות משימה של אופ"א התכנס כדי לתכנן מחדש את המשך העונה. ב-23 במרץ הוכרז כי האצטדיון האולימפי אטאטורק באיסטנבול שבטורקיה לא יארח את משחק הגמר של התחרות, שתוכנן במקור ל-30 במאי 2020, אלא במקום זאת יארח את גמר 2021.

ב-17 ביוני הוכרז כי ליגת האלופות תחזור ב-7 באוגוסט ותסתיים ב-23 באוגוסט, במתכונת של טורניר "שמונה האחרונות" ללא משחקי גומלין שייערך בפורטוגל ללא קהל. המשחקים שנותרו בשלב שמינית הגמר ישוחקו גם כן ללא קהל, אך באצטדיונים המקוריים בהם היו אמורים להיות משוחקים.

העפלה
79 קבוצות מ-54 מתוך 55 ההתאחדויות של אופ"א (למעט ליכטנשטיין, לה אין ליגה מקומית) השתתפו בליגת האלופות 2019/2020, דירוג הקבוצות התבסס על דירוג הליגות של אופ"א המשמש לקביעת מספר הקבוצות מכל ליגה.
 מליגות 1–4 ארבע קבוצות.
 מליגות 5–6 שלוש קבוצות.
 מליגות 7–15 שתי קבוצות.
 מליגות 16–55 (למעט ליכטנשטיין) קבוצה אחת.
 מחזיקות ליגת האלופות והליגה האירופית זכאיות לכרטיס נוסף אם לא קיבלו אותו דרך הליגה המקומית שלהם.

דירוג הליגות
הדירוג לעונת 2019/20 הוא דירוג הליגות לשנת 2018, שמביא בחשבון את ביצועי הקבוצות בעונות 2013/14 עד 2017/18 בליגת האלופות ובליגה האירופית.

מלבד המקומות המוקצים לליגה, ייתכן שקבוצות נוספות יקבלו מקום בליגת האלופות:
 (UCL) מחזיקת ליגת האלופות.
 (UEL) מחזיקת הליגה האירופית.

חלוקת הקבוצות לפי שלב

מספר שינויים נעשים ברשימת ברירת המחדל, באם מחזיקת ליגת האלופות או הליגה האירופית מעפילות דרך הליגה המקומית שלהן. בכל מצב בו מקום בשלב מסוים מתפנה, קבוצות מהליגות המדורגות ראשונות בשלבים הקודמים מקודמות בהתאם.
 ברשימת ברירת המחדל מחזיקת ליגת האלופות מעפילה לשלב הבתים. עם זאת, מכיוון שמחזיקת ליגת האלופות (ליברפול) העפילה דרך הליגה שלה (מהמקום השני בפרמייר ליג), נעשו השינויים הבאים:
 אלופת ליגה 11 (אוסטריה) קודמה משלב הפלייאוף לשלב הבתים.
 אלופת ליגה 13 (צ'כיה) קודמה משלב המוקדמות השלישי לשלב הפלייאוף.
 אלופת ליגה 15 (יוון) קודמה משלב המוקדמות השני לשלב המוקדמות השלישי.
 אלופות ליגות 18 ו-19 (ישראל וקפריסין) קודמו משלב המוקדמות הראשון לשלב המוקדמות השני.
 ברשימת ברירת המחדל מחזיקת הליגה האירופית מעפילה לשלב הבתים. עם זאת, מכיוון שמחזיקת הליגה האירופית (צ'לסי) העפילה דרך הליגה שלה (מהמקום השלישי בפרמייר ליג), נעשו השינויים הבאים:
 המסיימת במקום השלישי מליגה 5 (צרפת) קודמה משלב המוקדמות השלישי לשלב הבתים.
 הסגניות מליגות 10 ו-11 (טורקיה ואוסטריה) קודמו משלב המוקדמות השני לשלב המוקדמות השלישי.

הקבוצות
מיקום הקבוצה בליגה המקומית של העונה הקודמת מוצג בסוגריים (TH: מנצחת ליגת האלופות, EL: מנצחת הליגה האירופית).

לוח זמנים
כל ההגרלות נערכו במשרדי אופ"א בעיר ניון, שווייץ, למעט אם נכתב אחרת.

ב-12 במרץ 2020 הופסקה העונה בעקבות מגפת הקורונה.

שלב המוקדמות

שלב המוקדמות הראשוני
שלושת המשחקים נערכו באצטדיון פאדיל ווקרי, ללא שיטת בית-חוץ הנהוגה בשלבים אחרים. הגרלת שלב זה נערכה ב-11 ביוני. חצי הגמר נערך ב-25 ביוני והגמר נערך ב-28 ביוני.

המנצחת עלתה לשלב המוקדמות הראשון ושלוש המפסידות עברו לשחק בשלב המוקדמות השני בליגה האירופית (מסלול האלופות).

שלב המוקדמות הראשון
בשלב זה שיחקו 32 קבוצות; המנצחת משלב המוקדמות הראשוני ו-31 מצטרפות נוספות. הגרלת שלב זה נערכה ב-18 ביוני. המשחק הראשון נערך ב-9 וב-10 ביולי ומשחק הגומלין נערך שבוע לאחר מכן ב-16 וב-17 ביולי.

המנצחות בסיכום צמד המשחקים עלו לשלב המוקדמות השני והמפסידות עברו לשחק בשלב המוקדמות השני בליגה האירופית (מסלול האלופות).

שלב המוקדמות השני
שלב המוקדמות השני חולק לשני מסלולים; מסלול האלופות, בו שיחקו 16 המנצחות משלב המוקדמות הראשון ו-4 קבוצות שהצטרפו בשלב זה, ומסלול הליגה, בו שיחקו 4 מצטרפות נוספות. הגרלת שלב זה נערכה ב-19 ביוני. המשחק הראשון נערך ב-23 וב-24 ביולי, ומשחק הגומלין נערך שבוע לאחר מכן ב-30 ב-31 ביולי.

המנצחות בסיכום צמד המשחקים עלו לשלב המוקדמות השלישי, והמפסידות עברו לשחק בשלב המוקדמות השלישי בליגה האירופית (מסלול האלופות ומסלול ראשי בהתאמה).

שלב המוקדמות השלישי
שלב המוקדמות השלישי חולק לשני מסלולים; מסלול האלופות, בו שיחקו 10 המנצחות משלב המוקדמות השני (מסלול האלופות) ו-2 קבוצות שהצטרפו בשלב זה, ומסלול הליגה, בו שיחקו 2 המנצחות משלב המוקדמות השני (מסלול הליגה) ו-6 קבוצות שהצטרפו בשלב זה. הגרלת שלב זה נערכה ב-22 ביולי. המשחק הראשון נערך ב-6 וב-7 באוגוסט, ומשחק הגומלין נערך שבוע לאחר מכן ב-13 באוגוסט.

המנצחות בסיכום צמד המשחקים עלו לשלב הפלייאוף, המפסידות ממסלול האלופות עברו לשחק בשלב הפלייאוף בליגה האירופאית (מסלול האלופות) והמפסידות ממסלול הליגה עברו לשחק בשלב הבתים בליגה האירופית.

שלב הפלייאוף
שלב הפלייאוף חולק לשני מסלולים; מסלול האלופות, בו שיחקו 6 המנצחות משלב המוקדמות השלישי (מסלול האלופות) ו-2 קבוצות שהצטרפו בשלב זה, ומסלול הליגה, בו שיחקו 4 המנצחות משלב המוקדמות השלישי (מסלול הליגה). הגרלת שלב זה נערכה ב-5 באוגוסט. המשחק הראשון נערך ב-20 וב-21 באוגוסט, ומשחק הגומלין נערך שבוע לאחר מכן ב-27 וב-28 באוגוסט.

המנצחות בסיכום צמד המשחקים עלו לשלב הבתים, המפסידות עברו לשחק בשלב הבתים בליגה האירופית.

שלב הבתים
32 קבוצות לוקחות חלק בשלב הבתים, שש קבוצות העפילו משלב הפלייאוף ו-26 קבוצות הצטרפו בשלב זה. הגרלת שלב זה נערכה ב-29 באוגוסט 2019. המחזור הראשון נערך ב-17 וב-18 בספטמבר והאחרון נערך ב-10 וב-11 בדצמבר.

שלב הנוקאאוט

שמינית הגמר

הגרלת המשחקים התקיימה ב-16 בדצמבר 2019. מחזור המשחקים הראשון התקיים ב-18, 19, 25 ו-26 בפברואר 2020. משחקי הגומלין הראשונים התקיימו ב-10, ו-11 במרץ יתר המשחקים נדחו עקב התפשטות מגפת הקורונה ל-7 ול-8 באוגוסט 2020. בעקבות המגפה, למעט המשחקים בלייפצינג ובליברפול, כל המשחקים החל מהגומלין של שמינית הגמר ואילך התקיימו ללא קהל. המשחק האחרון שהתקיים עם קהל בעונה זאת של ליגת האלופות היה המשחק בו ליברפול הפסידה לאתלטיקו מדריד בהארכה שהתקיים באנפילד ב-11 במרץ.

רבע הגמר

עקב התפשטות מגפת הקורונה העונה נעצרה טרם סיום שלב שמינית הגמר ונקבע כי תחודש בטורניר מקוצר, שנערך בליסבון בו השתתפו שמונה הקבוצות שהעפילו לשלב זה (לאחר השלמת ארבעת משחקי הגומלין בשמינית הגמר). הגרלת המשחקים התקיימה ב-10 ביולי 2020.

חצי הגמר
הגרלת המשחקים התקיימה ב-10 ביולי 2020 (לאחר הגרלת רבע הגמר).

לראשונה מאז עונת 2006/07, אף קבוצה ספרדית לא הגיעה לשלב חצי הגמר של התחרות. כמו כן, זאת הייתה הפעם הראשונה מאז עונת 1990/1991 בגביע אירופה לאלופות שאף קבוצה אנגלית, איטלקית או ספרדית הגיעה לשלב חצי הגמר. בנוסף לכך, זאת הייתה הפעם הראשונה בתחרות, ששתי קבוצות צרפתיות הגיעו יחדיו לשלב חצי הגמר.

גמר

משחק הגמר נערך ב-23 באוגוסט 2020 באצטדיון האור, ליסבון שבפורטוגל. קבוצת ה"בית" (מטעמים מנהליים) הוכרעה על ידי הגרלה נוספת, שהתקיימה לאחר הגרלות רבע הגמר וחצי הגמר.

סטטיסטיקה
הנתונים הסטטיסטים אינם כוללים את שלבי המוקדמות והפלייאוף.

במהלך העונה הובקעו 386 שערים ב-119 משחקים, ממוצע של 3.24 שערים למשחק

מלך השערים

מלך הבישולים

ראו גם
 עונת 2019/2020 בליגה האירופית

קישורים חיצוניים

הערות שוליים

2019/2020
תחרויות כדורגל ב-2019
תחרויות כדורגל ב-2020
אירועי ספורט שהושפעו ממגפת הקורונה